To Live and Die in L.A.

To Live and Die in L.A. er en amerikansk thrillerfilm fra 1985, regissert av William Friedkin som også var med på å skrive manus sammen med Gerald Petievich. Hovedrollene spilles av William Petersen, Willem Dafoe og John Pankow.

Handling 
Kort tid etter et drapsforsøk på USAs president Ronald Reagan, blir agentene Richard Chance og Jimmy Hart utpekt til å etterforske forfalskninger fra U.S. Secret Services avdelingskontor i Los Angeles. Chance har et rykte på seg for å være hensynsløs, og opptrer impulsivt. Det hans overordnede ikke vet er at han også er korrupt. Hans kollega Hart  skal snart pensjonere seg. De oppdager et trykkeri hvor svindleren Eric Masters trykker opp falske pengesedler. Masters og livvakten hans Jack dreper Hart. Chance får deretter en ny partner, vee navn John Vukovich.

De to agentene forsøker å skaffe informasjon om Masters ved å gå etter hans kriminelle medarbeider, advokat Max Waxman. Men Masters myrder Waxman, og Chance blir stadig mer hensynsløs og uetisk i sine forsøk på å arrestere Masters. Chance forsøker å skaffe informasjon fra Ruth som nylig har fått innvilget prøveløslatelse fra fengsel. En av Masters medarbeidere, advokat Bob Grimes, samtykker i å arrangere et møte mellom klienten hans og de to agentene. De utgir seg for å være leger fra Palm Springs som er interessert i Masters' forfalskninger.

Masters er i begynnelsen motvillig til å samarbeide med dem, men går til slutt med på å skrive ut falske sedler verdt én million dollar. Men når Masters senere kommer for å overlevere den forfalskede millionen, forsøker agentene å arrestere både Masters og hans livvakt Jack. Men Jack trekker frem en hagle, så Jack og Chance skyter hverandre ihjel, mens Masters  så vidt slipper unna. John Vukovich tar opp jakten på Masters.

Rollebesetning 

 William Petersen som Secret Service-agent Richard Chance
 Willem Dafoe som Eric Masters
 John Pankow som Secret Service-agent John Vukovich
 Debra Feuer som Bianca Torres
 John Turturro som Carl Cody
 Darlanne Fluegel som Ruth Lanier
 Dean Stockwell som Bob Grimes
 Steve James som Jeff Rice
 Robert Downey Sr. som Secret Service-agent Thomas Bateman
 Michael Greene som Secret Service-agent Jimmy Hart
 Jack Hoar som Jack
 Christopher Allport som Max Waxman
 Valentin de Vargas som dommer Filo Cedillo
 Dwier Brown som Dr. Newman
 Michael Chong som homas Ling / FBI-agent Raymond Fong
 Jane Leeves som Serena
 Jacqueline Giroux som Claudia Leith
 Dar Robinson som FBI-agent Conrad
 Thomas F. Duffy som Leon
 Gary Cole som Max

Referanser

Eksterne lenker 
 

Filmer fra 1985
Thrillerfilmer fra USA
Engelskspråklige filmer